@ Pusat Tuisyen Didikan Genius Program Bahasa Malaysia Sekolah Menengah Edubest Sinopsis Novel "Destinasi Impian" SM1 Nama : _____________________________
Sinopsis Tema Persoalan Watak & perwatakan Latar Analisis Novel Plot Gaya Bahasa Teknik Plot Nilai Pengajaran
Destinasi Impian Sinopsis Keseluruhan Johari, Azlina, dan Firdaus melakukan eskpedisi berbasikal dari Klang ke Morib. Ekspedisi itu dilakukan dengan beberapa tujuan, iaitu yang pertama, untuk menyahut cabaran datuk mereka yang mengatakan bahawa generasi sekarang lemah dan tidak mempunyai semangat yang tinggi. Kedua, untuk melihat tanah air mereka yang merdeka secara lebih dekat. Seterusnya, untuk menjadikan Firdaus lelaki sejati, Firdaus bersifat agak keperempuanan akibat terlalu dimanjakan oleh ibu bapanya. Firdaus menganggap bahawa ekspedisi berbasikal itu sebagai kerja gila. Dalam ekspedisi berbasikal itu, Firdaus sering merungut kerana terlalu penat. Sikap Firdaus yang tidak sabar itu menimbulkan konflik antara dia dengan adiknya, Azlina. Konflik antara mereka berdua telah menimbulkan sindir menyindir, tengking- menengking, dan perasaan marah. Walau bagaimanapun, Johari sebagai sepupu mereka yang lebih dewasa sentiasa sabar dan bijak menghadapi kerenah kedua-dua orang adik sepupunya. Akhirnya, ekspedisi tersebut berjaya. Mereka bertiga berjaya tiba di tempat yang dituju, iaitu di Pantai Morib Baru. Firdaus berasa bangga kerana telah dapat mengayuh basikal sejauh 50 kilometer. Ketibaan Firdaus di Pantai Morib Baru disambut oleh rakan-rakannya, iaitu Program Bahasa Melayu Edubest Sazali, Moksin, Salim, Erma, Zarina, dan Mazlinda. Firdaus terkejut kerana menyangka bahawa kawan-kawannya sedang bergembira menonton wayang dan meraikan majlis sambutan hari lahir Mazlinda, iaitu gadis idamannva. Kawan kawan Firdaus memberikan ucapan tahniah kepadanya. Firdaus membohongi kawan- kawannya dengan mengatakan bahawa perjalanannya lewat kerana adiknya, Azlina hanyak berehat. Firdaus juga telah meninggalkan Johari dan Azlina. Johari dan Azlina bersama-sama dengan kawan-kawan Johari yang sama belajar di Universiti Putra Malaysia. Johari dan Azlina juga seperti Firdaus, iaitu bergembira
dengan kawan-kawan mereka. Tiba-tiba Azlina didatangi oleh kawan-kawan Firdaus, iaitu Moksin dan Sazali. Mereka bertanyakan sama ada betul atau tidak kenyataan Firdaus, iaitu kelewatan mereka sampai kerana Azlina asyik hendak berehat. Akhirnya, Moksin dan Sazali mendapat tahu bahawa Firdaus berbohong. Mereka bertekad untuk memaksa Firdaus mengakui perbuatannya. Sebenarnya, Firdaus menjadi sombong akan kejayaannya berbasikal dari Klang ke Morib. Dia telah memberitahu Mazlinda bahawa dia pandai berenang juga. Firdaus berbohong kepada Mazlinda walaupun sedar bahawa dia tidak sehebat yang diceritakannya. Oleh itu, perasaan itu terbawa-bawa dalam mimpinya. Pada keesokan harinya, Johari dan Azlina ingin bertolak pulang. Firdaus memberitahu mereka bahawa dia ingin pulang berseorangan. Azlina berasa tidak sampai hati mahu meninggalkan abangnya, Firdaus. Setelah dipujuk oleh Johari, akhirnya, mereka berbasikal pulang berdua sahaja. Sementara itu, Firdaus dan kawan- kawannya mandi di laut. Firdaus mandi sambil bergembira bersama-sama dengan kawan-kawannya. Mereka berlumba menyelam. Dalam kegembiraan itu, Mazlinda telah dipukul ombak dan terkapai-kapai. Firdaus yang telah bercakap besar terpaksa memberanikan diri untuk menyelamatkan Mazlinda tetapi akhirnya, dia yang lemas. Sebaik-baik sahaja sedar, Firdaus berada di katil hospital. Johari dan Azlina yang berada di sisi Firdaus bertanyakan khabarnya. Firdaus mendapat tahu bahawa dia lemas dan telah diselamatkan oleh Mazlinda. Mazlinda berpura-pura tidak tahu Program Bahasa Melayu Edubest berenang untuk mengujinya. Firdaus berasa malu dan tunduk sahaja. Johari menasihati Firdaus supaya mengangkat mukanya. Bagi Johari, Firdaus sudah menjadi orang yang berani dan orang yang berani tidak akan menundukkan muka sepanjang masa. Menurut Johari lagi, keberanian hendaklah disertai fikiran yang waras. Sewaktu Mazlinda datang bersama-sama dengan kawan-kawannya yang lain, Firdaus ingin menundukkan muka kerana malu. Namun begitu, Firdaus segera teringat akan kata- kata Johari lalu dia mengangkat muka untuk memandang Mazlinda dengan berani.
Sinopsis Terperinci Johari Teruskan Perjalanan Ini! Johari memanggil Azlina yang sedang sibuk merakamkan gambar bunga lalang. Johari memberitahu Azlina bahawa abangnya, Firdaus mengajak mereka berpatah balik. Johari mengadakan undian untuk menentukan sama ada mereka perlu berpatah balik atau meneruskan perjalanan. Berdasarkan undian tersebut, Firdaus membuat keputusan bahawa mereka perlu meneruskan perjalanan. Firdaus yang kelelahan itu bertanyakan tujuan ekspedisi tersebut. Johari menjelaskan bahawa ekspedisi berbasikal itu adalah untuk menyahut cabaran datuk mereka. Datuk mereka mengatakan bahawa generasi hari ini lemah dan tidak tahan lasak. Selain itu, ekspedisi tersebut adalah untuk melihat tanah air mereka yang merdeka secara dekat. Azlina pula menyambung ekspedisi itu adalah untuk menjadikan Firdaus sebagai orang lelaki. Firdaus berasa marah mendengar kata-kata Azlina tetapi Johari menyabarkannya. Johari meminta Firdaus mengambil kata-kata Azlina sebagai cabaran. Kemudian, mereka bertiga meneruskan perjalanan berbasikal itu sambil melihat kesan sejarah dan persekitaran. Dalam perjalanan tersebut, tayar basikal Firdaus kempis kerana tertusuk paku. Firdaus merungut lagi sambil mengatakan bahawa jika duduk di rumah, tentu tiada masalah. Azlina menyuruh Firdaus balik dan berkepit di Program Bahasa Melayu Edubest bawah ketiak emaknya. Firdaus berasa marah terhadap Azlina. Johari terpaksa meninggikan suara untuk meleraikan pertengkaran antara dua beradik itu. Johari menasihati Firdaus dengan mengatakan bahawa perjalanan sentiasa mempunyai halangan. Oleh itu, Firdaus haruslah berani, tabah, dan sabar menghadapinya. Selepas itu, mereka bertiga meneruskan perjalanan. Firdaus Penyesalan Sepanianq Perjalanan
Firdaus berasa terlalu penat. Dia menyesal kerana menyertai Johari dan Azlina dalam perjalanan gila itu. Firdaus teringat perjalanan berbasikal itu bermula daripada perbualan dengan datuk mereka. Firdaus menyertai perjalanan berbasikal itu adalah untuk menyahut cabaran datuknya. Firdaus juga teringat akan sindiran rakan-rakannya tentang hasratnya hendak menyertai ekspedisi berbasikal itu. Bunyi hon yang kuat dari arah belakang membuatkan Firdaus terkejut. Firdaus segera membelokkan basikalnya ke kiri. Akibatnya, Firdaus terlanggar seketul batu yang besar. Siku Firdaus luka. Azlina membandingkan keadaan abangnya itu dengan orang yang sebaya dengan abangnya di Afghanistan dan Palestin. Menurut Azlina, banyak orang yang sebaya dengan abangnya di negara-negara tersebut patah tangan atau kaki kerana berjuang untuk mempertahankan tanah air. Kata-kata Azlina itu menyakiti hati Firdaus. Johari membalut luka pada siku Firdaus. Selepas itu, mereka meneruskan perjalanan berbasikal walaupun Firdaus ingin berehat. Azlina Kerana Abang Azlina berasa amat penat setelah mengayuh basikal sejak pukul 7:00 pagi. Kini, sudah hampir pukul 12:00 tengah hari dan matahari pula sedang panas terik. Azlina teringat akan kata-kata seorang peniaga perempuan bahawa jika orang perempuan mahu melakukan pekerjaan yang dimonopoli oleh lelaki, perempuan itu mesti melakukannya dua kali lebih baik daripada orang lelaki; barulah kemampuannya diiktiraf. Azlina berasakan dia telah berjaya melakukan dua kali lebih baik daripada Program Bahasa Melayu Edubest Firdaus dalam perjalanan berbasikal itu. Azlina berharap agar Firdaus tercabar dan berusaha mengatasinya. Azlina teringat juga akan kata-kata Johari tentang persaingan, iaitu persaingan yang sihat akan meningkatkan kualiti. Sebaliknya, persaingan yang disertakan hasad dengki akan menyebabkan sama-sama tidak maju. Johari bukan sahaja pandai berteori tetapi pandai mempraktikkannya juga. Seterusnya, Azlina teringat akan kata-kata Johari, iaitu jika kurang membaca akan ketinggalan.
Bunyi hon kereta Volkswagen menyebabkan Azlina terkejut. Azlina segera menepikan basikalnya ke tanah merah. Pemandu kereta itu bersiul kepada Azlina. Perbuatan itu membuatkan Azlina teringat akan kata-kata kawannya, Salamah. Salamah mengatakan bahawa perbuatan pemandu itu sebagai mengurat fesyen lama. Azlina melihat ke belakang tetapi Johari dan Firdaus tidak kelihatan. Azlina berhenti berhampiran dengan gerai air tebu. Azlina minum air tebu dan berbual dengan peniaga air tebu tersebut. Selepas itu, Azlina berehat sambil menunggu Firdaus dan Johari. Ketika itu, wajah abangnya, Firdaus menjelma dalam ingatan Azlina. Firdaus memang kacak tetapi berperwatakan agak keperempuanan. Azlina teringat akan kawan-kawan abangnya, Firdaus yang telah mengusiknya kerana perwatakan abangnya itu. Menurut emak mereka, perwatakan Firdaus demikian kerana adik beradik sebelumnya perempuan. Azlina teringat juga Firdaus tidak pernah bermain bola sepak, takraw atau badminton. Sebaliknya, Firdaus lebih gemar menonton televisyen atau menolong kakaknya memasak. Tiba-tiba Azlina terdengar bunyi hon yang disertai dengan bunyi brek mencengkam jalan. Azlina tersedar daripada lamunannya. Azlina tersenyum apabila melihat Johari dan Firdaus berbasikal ke arahnya. Azlina segera bertanyakan sebab mereka lambat. Johari menyuruh Azlina bertanyakan soalan iru kepada Firdaus. Firdaus merungut dengan mengatakan babawa perjalanan berbasikal itu kerja gila. Johari menghulurkan air tebu kepada Firdaus. Johari memberitahu Azlina Program Bahasa Melayu Edubest bahawa mereka lambat kerana Firdaus berehat dan dia terpaksa menunggu. Jika dia tidak berbuat begitu, Firdaus hendak balik ke Klang dengan menaiki bas. Oleh itu, Azlina mengingatkan Firdaus akan ejekan datuknya. Tindakan Azlina membuatkan Firdaus memarahinya. Azlina mengatakan bahawa dia sudah mempunyai empat orang kakak dan dia mahu seorang abang. Kata-kata Azlina membuatkan Firdaus menundukkan kepalanya. Kemudian, Johari memberitahu mereka bahawa lima minit lagi mereka akan meneruskan perjalanan berbasikal tersebut.
Johari Antara Mereka Berdua Johari tahu bahawa Firdaus keletihan. Dia teringat akan kata-kata Firdaus bahawa perjalanan itu sebagai perjalanan gila. Namun begitu, Johari tidak berhasrat untuk mendera sepupunya tetapi untuk mengajar mereka betapa nikmatnya hidup apabila mampu memenuhi cabaran. Johari berharap agar perjalanan tersebut menjadikan Azlina dan Firdaus sebagai remaja yang lasak, pandai berdikari, dan berani sebagai bekalan untuk meredah rimba kehidupan. Perjalanan berbasikal itu diteruskan sehingga pukul 2:30 petang dan peluh mereka menitik di sepanjang jalan. Johari sedar bahawa peluh itu sering dikaitkan dengan pekerjaan dan pekerjaan dikaitkan dengan penat. Oleh itu. Johari berharap agar kedua-dua orang adik sepupunya itu akan mengenali makna penat dan mengerti pula penat lelah ibu bapa membesarkan mereka. Johari juga berharap mereka tidak terlalu banyak meminta tanpa menyuburkan sikap berdikari dalam jiwa. Malah. Johari berharap agar mereka memahami makna penat pejuang tanah air lalu berusaha menghargai dan mengisi kemerdekaan ini dengan sebaik-baiknya. Bagi Johari, perjalanan berbasikal itu tidak jauh berbeza dengan kehidupan manusia. Johari berharap agar Azlina dan Firdaus tidak dapat menipu apa -apa yang ada di hadapan mereka. Sebaliknya, mereka perlu menempuhinya dengan tabah dan berani. Sepanjang berbasikal itu, Johari dapat melihat perbezaan antara Azlina dan Program Bahasa Melayu Edubest Firdaus, iaitu Firdaus lebih memikirkan penat. Azlina pula suka mengkritik dan tidak pula melenting apabila dikritik. Johari melihat Azlina peka dan bersikap krisis terhadap apa-apa sahaja yang dilihatnya. Kemudian, mereka berehat di pekan Banting. Menurut Johari, mereka telah kalah dengan datuk mereka kerana datuk mereka berbasikal ke Morib balik hari. Sebaliknya, mereka masih belum sampai ke Morib walaupun sudah pukul 3:00 petang. Bagi Azlina, kelewatan tersebut berpunca daripada mereka banyak berehat. Firdaus
mengatakan bahawa dia terlalu penat tetapi Azlina membidas kata-kata Firdaus dengan mengatakan bahawa semua orang penat dan jika ada semangat, rasa penat akan hilang. Johari menegur kedua-dua orang sepupunya yang bertengkar dan mengajak mereka memulakan perjalanan berbasikal yang tinggal 15 kilometer sahaja lagi. Dalam perjalanan dari Banting itu, Johari sempat menunjukkan rumah jaguh badminton negara. Firdaus menunjukkan reaksi tidak berminat. Azlina menempelak Firdaus dengan mengatakan bahawa Firdaus lebih berminat dengan cerita bintang filem dan penyanyi yang sememangnya banyak lelaki lembut. Firdaus membalas kata- kata Azlina. Menurut Firdaus, penyanyi juga penting sama seperti ahli sukan kerana ada penyanyi yang menyanyikan lagu patriotik. Kata Azlina, Firdaus hanya menyayikan lagu cinta, putus asa, kecewa, dan merana. Johari mengangkat ibu jari kepada Azlina kerana Azlina dapat mematahkan hujah Firdaus. Firdaus Kesal Belum Bernoktah Firdaus benar-benar marah akan sikap adiknya, Azlina yang mengatakan bahawa penyanyi yang menyanyikan lagu cinta tidak berguna. Firdaus berpendapat bahawa manusia di muka bumi ini perlu dicintai dan mencintai. Bagi Firdaus, kalau Azlina boleh mendapat ketenangan dengan berjoging atau bersukan, salahkah dia mencari ketenangan melalui lagu-lagu cinta. Program Bahasa Melayu Edubest Tiba-tiba Firdaus mengesyaki Azlina dan Johari bercinta. Namun begitu, dia tidak peduli kerana bukan tiada sepupu bercinta dengan sepupu dan cinta itu buta. Dalam pada itu,wajah kawan rapatnya, Salim muncul dalam ingatan Firdaus. Salim telah mengajak Firdaus menonton wayang tetapi pelawaan Salim terpaksa ditolaknya kerana mahu menyertai ekspedisi berbasikal itu. Firdaus amat menyesal. Dia bermandi peluh sedangkan rakan-rakannya pula berseronok menonton wayang. Kekesalan Firdaus bertambah apabila mengingati esoknya adalah majlis sambutan ulang tahun
kelahiran Mazlinda, iaitu gadis pujaan hatinya. Dia membayangkan Mazlinda yang jelita itu bertambah jelita dengan pakaian baharu dan istimewa. Dalam Firdaus berangan itu, Azlina memintas Firdaus sambil memberitahunya bahawa Morib makin dekat dan mengajak Firdaus berlumba. Namun begitu, Firdaus tidak memberikan reaksi. Azlina menyindir Firdaus dan membuatkan Firdaus marah. Tiba-tiba, sebuah lori besar bergerak sangat laju dan angin lori itu telah menyebabkan Azlina terbabas ke kiri jalan. Akibatnya, Azlina terlanggar lubang lalu terjatuh. Johari segera mendapatkan Azlina. Firdaus hanya berkata padan muka kepada Azlina. Menurut Firdaus, kemalangan yang menimpa Azlina adalah balasan terhadap perbuatan Azlina yang suka memperlinya. Kemudian, Johari menegur Firdaus kerana berdendam. Firdaus membalas dengan mengatakan bahawa dia juga tahu sakit hati. Johari memberitahu Firdaus bahawa adiknya, Azlina memperlinya supaya dia menjadi lelaki yang berani menyahut cabaran. Johari juga mengingatkan Firdaus bahawa persaingan yang disertai dendam kesumat bukan persaingan kerana itu persaingan yang merugikan. Firdaus membalas dengan mengatakan bahawa Johari selalu memenangkan Azlina. Johari bertanya kepada Firdaus sama ada selama ini Firdaus menganggap bahawa dia pilih kasih. Firdaus diam sabaja dan meneruskan perjalanan. Johari Api Itu Mesti Dipadamkan Program Bahasa Melayu Edubest Johari memberitahu Azlina bahawa Firdaus betul-betul marah, Azlina memujuk Johari agar tidak risau kerana Firdaus memang begitu. Dia cepat marah apabila penat. Kemudian, Johari dan Azlina berbual tentang luka Azlina yang seolah-olah tiada kesan. Johari mengatakan bahawa orang muda yang tahan lasak macam Azlinalah yang dikehendaki. Azlina pula menjelaskan bahawa luka, patah, atau terseliuh sudah menjadi perkara biasa bagi orang yang aktif bersukan.
Dalam pada itu, Johari bimbang apabila mengenangkan dendam Firdaus terhadap Azlina. Johari menghampiri Firdaus untuk memberitahu bahawa Morib tidak sampai dua kilometer lagi. Namun begitu, Firdaus seperti tidak mengendahkannya. Mungkin Firdaus mendendaminya juga. Seterusnya, Johari bertanya sama ada Firdaus tahu atau tidak jalan hendak ke Pantai Morib Baru. Firdaus mengatakan bahawa dia tahu dengan suara yang keras. Johari mengekori Firdaus dari belakang sahaja supaya Firdaus tidak sesat. Johari teringat akan kata-kata Azlina bahawa Firdaus cepat marah apabila penat. Johari percaya bahawa penat Firdaus akan hilang setelah dia mandi-manda di Morib nanti. Bagi Johari, Firdaus mesti memadamkan api dendam di hatinya. Firdaus Tidak Kuduga Firdaus bertanya dalam hatinya adakah salah dia mengatakan 'sakit' kepada adiknya, Azlina yang terjatuh tadi. Jika pertanyaan itu menyakiti hati Azlina, Johari mesti menganggap usikan, sindiran, atau cabaran Azlina juga menyakiti hatinya. Walau bagaimanapun, kata-kata itu tidak diucapkannya kepada Johari. Jika diucapkan Firdaus yakin bahawa Johari akan terdiam. Dalam itu, Firdaus tahu bahawa Pantai Morib semakin hampir. Namun begitu, apabila memikirkan tutur kata dan tindakan adiknya serta sepupunya, kegembiraan tidak wujud dalam hati Firdaus. Firdaus tertanya-tanya sendiri, iaitu sama ada dia Program Bahasa Melayu Edubest boleh bersama-sama dengan Azlina dan Johari. Firdaus berpendapat bahawa jika rasa sakit hatinya tidak hilang, dia akan meninggalkan Azlina dan Johari. Dia akan meninggalkan basikalnya juga dan akan balik dengan menaiki bas. Firdaus tidak akan mempedulikan sindiran datuknya. Kalau Firdaus balik petang itu, esok dia akan dapat menghadiri majlis hari jadi Mazlinda. Dalam pada itu, Firdaus berasa bangga kerana dia telah berjaya mengayuh basikal sejauh 50 kilometer. Malah, Firdaus berbangga kerana telah dapat
membuktikan kepada Moksin, Sazali, dan beberapa orang kawannya bahawa dia telah sampai ke Morib bukan dengan menaiki bas, kereta, atau ambulans. Setelah membelok ke sebelah kanan, Firdaus tiba di Pantai Morib Baru. Dia berbangga akan kejayaannya. Firdaus terkejut apabila kawan-kawannya menyambut ketibaannya di pantai tersebut. Firdaus menerima ucapan tahniah daripada Moksin, Sazali, Salim, dan Moktar. Firdaus turut menerima ucapan tahniah daripada Mazlinda, iaitu gadis idamannya. Dengan demikian, Firdaus berasa kepenatannya hilang serta- merta. Johari Kuinjaki Destinasi Ini Azlina mengadu kepada Johari tentang sikap Firdaus yang tidak mempedulikan mereka. Ketika itu, Johari memang sengaja mengajak Azlina berhenti di bawah teduhan pokok ru untuk melihat Firdaus disambut oleh kawan-kawannya. Selepas Firdaus beredar, Johari memberitahu Azlina bahawa ada yang akan menyambut mereka juga, iaitu kawan-kawan Johari di Universiri Putra Malaysia. Mereka mengayuh basikal semula. Semakin dekat ke pantai semakin jelas pandangan mereka. Kawan-kawan Johari sudah menyiapkan khemah. Azlina berkenalan dengan kawan Johari, iaitu Kasman dan Kasmadiana adik Kasman. Azlina turut berkenalan dan berbual-bual dengan kawan Johari, Tamrin. Program Bahasa Melayu Edubest Kemudian, Johari dan Azlina pergi berjumpa dengan Firdaus. Dalam pertemuan iru, Johari mengucapkan tahniah kepada Firdaus sambil bertanya sama ada Firdaus ingin duduk bersama sama dengan kawan-kawannya atau mengikuti mereka. Firdaus mengatakan bahawa dia ingin bersama-sama dengan kawan-kawannya. Johari memberitahu Firdaus jika ada apa-apa hal mereka ada di sana sambil menudingkan jari ke arah dua buah khemah yang didirikan oleh Kasman dan Tamrin.
Azlina berasa marah akan sikap abangnya kerana melupakan mereka yang telah bersusah payah menunggunya semasa perjalanan berbasikal. Menurut Azlina, Firdaus mungkin berdendam. Bagi Johari, Firdaus tidak berdendam, tetapi dia begitu seronok dengan kawan-kawannya yang menantinya di pantai itu sehingga terlupa kepada mereka berdua. Johari dan Azlina pergi ke khemah mereka. Mereka turut bergembira bersama-sama dengan kawan-kawan mereka yang sudah menanti dengan air dan makanan. Azlina Senja Di Pantai Azlina dan Kasmadiana berbual-bual. Kasmadiana memuji kejayaan Azlina mengayuh basikal sejauh 50 kilometer. Azlina memberitahu Kasmadiana bahawa dia hanya mengikuti Johari menyahut cabaran datuk mereka. Kasmadiana pula memberitahu Azlina bahawa abangnya, Kasman suka berbasikal juga. Menurut Kasmadiana lagi, Johari dan Kasman merancang untuk mengelilingi Malaysia dengan berbasikal. Azlina bertanya sama ada Kasman tidak mengajak Kasmadiana untuk turut serta dalam ekspedisi tersebut. Kasmadiana membalas bahawa abangnya ada mengajaknya tetapi dia malu. Kemudian, Kasmadiana menyambung perbualan dengan kisah abangnya dan Tamrin berbasikal ke Bagan Lalang. Mereka turut bercerita tentang kisah empat orang yang mati lemas di Pantai Bagan Lalang. Azlina bertanyakan Kasmadiana tentang Program Bahasa Melayu Edubest perbezaan antara Pantai Morib Baru dengan Pantai Morib Lama. Ketika mereka sedang berbual, Moksin dan Sazali datang. Moksin dan Sazali mengucapkan tahniah dan berkenalan dengan Kasmadiana. Moksin dan Sazali bertanya kepada Azlina tentang sebab perjalanan berbasikal Azlina, Firdaus, dan Johari menjadi lewat. Mereka diberitahu oleh Firdaus bahawa kelewatan itu disebabkan Azlina banyak berehat. Azlina menjawab pertanyaan mereka dengan mengatakan bahawa selalunya mereka berbohong tetapi pada kali ini, Firdaus pula yang membohongi mereka.
Kisah Firdaus berbohong dan tindakannya memberitahu Moksin dan Sazali akan hal sebenar disampaikan oleh Azlina kepada Johari. Azlina turut memberitahu Johari tentang rancangan Moksin dan Sazali yang mahu mencampakkan Firdaus ke laut jika dia tidak mahu mengaku berbohong. Bagi Johari, eloklah rancangan itu dilaksanakan supaya Firdaus sedar akan akibat berbohong. Azlina tidak berkata apa- apa kerana ketika itu Tamrin sedang melaungkan azan maghrib dari dalam khemah. Azlina berasa takut akan Allah SWT. Firdaus Usah Lupa Bumi Yang Dipijak Firdaus duduk bersama-sama dengan Mazlinda di bawah pokok ru pada petang itu. Sementara itu, kawan-kawan mereka yang lain sedang mandi-manda. Firdaus menanyakan Mazlinda tentang sebab dia tidak mandi. Mazlinda menjawab bahawa dia sudah mandi sewaktu menanti Firdaus. Firdaus juga menanyakan sebab Mazlinda dan kawan-kawannya tidak pergi menonton wayang dan mengadakan majlis sambutan hari jadinya esok. Mazlinda berkata bahawa dia kecewa kerana ibu bapanya terpaksa ke Sarawak atas urusan perniagaan. Mazlinda turut memberitahu Firdaus bahawa dia berjumpa dengan kawan- kawan mereka pada petang semalam. Kawan-kawan mereka sibuk bercerita tentang Firdaus berbasikal ke Morib. Moksin dan Sazali mahu ke situ menyambut Firdaus. Oleh itu, dia mengambil keputusan untuk turut serta. Akhirnya, semua kawan mereka Program Bahasa Melayu Edubest turut serta bersama-sama dengan Mazlinda ke situ untuk menyambut Firdaus. Firdaus kagum akan kehebatan Mazlinda kerana mampu menarik semua kawan mereka ke situ. Dalam perbualan tersebut, Mazlinda memuji kehebatan Firdaus dan membuatkan Firdaus berasa bangga diri. Mazlinda memuji Firdaus dengan mengatakan bahawa tentu Firdaus pandai berenang juga. Pujian Mazlinda itu diakui oleh Firdaus walaupun dia sebenarnya tidak berapa pandai berenang. Firdaus tidak tahu akan sebab dia boleh mengiyakan pujian Mazlinda. Mazlinda merendah diri
dengan mengatakan bahawa dia suka mandi di laut tetapi di tempat cetek kerana takut lemas. Firdaus mengatakan bahawa Mazlinda tidak usah berasa takut jika dia ada. Firdaus telah membuktikan kata-katanya dengan kejayaan dia berbasikal sejauh 50 kilometer tersebut. Mazlinda mahu melihat Firdaus membuktikan kehandalannya berenang pula esok. Tiba-tiba, Moksin dan Sazali datang. Mereka memberitahu Firdaus bahawa mereka mendapat rahsia. Firdaus ingin tahu tentang rahsia itu tetapi Moksin dan Sazali hanya mengatakan "rahsia" sambil tergelak. Firdaus mahu mendesak Moksin dan Sazali, tetapi mereka sudah berlalu ke khemah. Firdaus akan bertanya kepada Moksin dan Sazali tentang rahsia itu pada malam nanti. Pada malam itu, Firdaus bermimpi bahawa Azlina marah kerana dia mengatakan bahawa mereka lewat tiba disebabkan Azlina banyak berehat. Dalam mimpi itu juga, Johari menasihati Firdaus agar kejayaan yang dicapai hendaklah disertai dengan rasa syukur kepada Allah SWT, bukan diselubungi keangkuhan. Seterusnya, Sazali dan Moksin datang dan mengatakan bahawa dia pembohong. Mereka mendesak dia mengakui perbuatannya. Mereka mengangkatnya dan mencampakkannya ke laut. Firdaus hampir lemas. Firdaus menjerit meminta tolong. Akhirnya, Firdaus mendapati dirinya bermimpi. Firdaus cuba melelapkan matanya tetapi dia terdengar deburan ombak dan berasa takut jika mimpinya tadi menjadi kenyataan. Kemudian, dia terdengar suara Mazlinda yang mengatakan Program Bahasa Melayu Edubest bahawa dia perenang yang handal. Tentu dia dapat mencari pantai tidak kira siang atau malam. Dalam keadaan sukar melelapkan mata itu, Firdaus baru teringat akan Azlina dan Johari. Dia belum lagi ke khemah mereka sejak sampai di situ. Firdaus tertanya- tanya sendiri sama ada dia bersalah dan sebab dia berperasaan demikian. Johari Perubahan
Azlina bertanya tentang abangnya, Firdaus kepada Johari. Johari memberitahu Azlina bahawa Firdaus ingin pulang bersendirian. Azlina bertanyakan sama ada Johari sampai hati membiarkan Firdaus berbasikal seorang diri. Johari menjawab pertanyaan Azlina dengan bertanyakan sama ada Azlina ada mendengar berita tentang seorang lelaki berbangsa Inggeris yang berbasikal mengelilingi dunia seorang diri. Johari menjelaskan lagi bahawa Firdaus mesti menjadi sehebat orang Inggeris dan hari ini merupakan latihan untuknya. Johari turut menasihati Azlina supaya tidak berasa risau kerana abangnya, Firdaus telah menjadi lelaki yang berani dan pandai berdikari seperti yang dikehendaki. Selepas mereka berkemas, Azlina dan Johari berbasikal untuk pulang. Mereka berhenti sebentar di persimpangan jalan. Azlina tampak sedih kerana takut Firdaus ditimpa kemalangan. Johari juga berperasaan seperti Azlina. Namun begitu, dia mengeraskan suaranya untuk mengajak Azlina meneruskan perjalanan. Johari mengatakan bahawa sekurang-kurangnya Firdaus telah membuang sikap bergantung pada orang lain. Azlina mengayuh basikalnya lambat-lambat meninggalkan Pantai Morib Baru. Firdaus Pahit Manis Dalam Perjalanan Moksin memberitahu Firdaus bahawa dia nampak Azlina dan Johari balik sambil bertanya sama ada Firdaus balik sendiri. Firdaus menempelak Moksin dengan Program Bahasa Melayu Edubest menanyakan adakah Moksin berfikir yang dia tidak boleh balik sendiri. Moksin berkata bahawa dia risau. Mazlinda mengatakan bahawa Moksin tidak perlu risau tentang Firdaus kerana Firdaus sekarang sudah menjadi lelaki yang lasak dan berani. Selepas itu, mereka pergi mandi di laut. Sewaktu mereka mandi, Mazlinda mengatakan bahawa dia ingin belajar berenang dengan Firdaus. Firdaus berasa dirinya tercabar. Kemudian, mereka berlumba menyelam bagi menentukan siapakah antara mereka yang dapat menyelam paling lama. Akhirnya, Mazlinda muncul sebagai
pemenang. Ketika Mazlinda timbul, dia dipukul ombak besar. Mazlinda menjerit meminta tolong. Firdaus memberanikan diri untuk membantu Mazlinda. Namun begitu, Firdaus yang lemas. Apabila sedar, Firdaus mendapati dirinya berada di katil hospital. Johari dan Azlina bertanyakan khabar Firdaus. Johari memberitahu Firdaus bahawa Firdaus pengsan ketika dibawa ke hospital. Firdaus segera bertanyakan keadaan Mazlinda yang ingin dibantunya. Azlina memberitahu Firdaus bahawa Mazlinda selamat. Mazlindalah yang menolong Firdaus. Mazlinda berpura-pura tidak tahu berenang kerana ingin menguji Firdaus. Kemudian, Johari menasihati Firdaus supaya jangan cepat berasa angkuh dengan sesuatu kejayaan. Firdaus hanya menundukkan kepala mendengar nasihat Johari. Johari menyuruh Firdaus mengangkat kepala kerana dia sudah menjadi orang yang berani. Johari menerangkan bahawa orang yang berani tidak akan menundukkan muka sepanjang masa. Kata Johari, keberanian itu haruslah disertai dcngan fikiran y'ang waras. Firdaus berasa insaf. Firdaus melihat Mazlinda dan kawan-kawannya datang. Firdaus ingin menundukkan kepala kerana berasa malu. Namun begitu, apabila Firdaus teringat akan kata-kata Johari, Firdaus segera mengangkat kepalanya untuk memandang Mazlinda dengan berani. Program Bahasa Melayu Edubest
Pelan Lokasi @ Pusat Tuisyen Didikan Genius No.2-1, Jalan 4/109E, Desa Business Centre, Taman Desa, 58100 Kuala Lumpur. Tel: 03-7983 7650